Ignatius Loyola

**Ignatius Loyola** (basa Basque: *Ignazio Loiolakoa*, basa Spanyol: *Ignacio de Loyola*) (1491-31 Juli 1556) inggih punika satunggiling mantan ksatria Spanyol ingkang asalipun saking satunggiling bebrayan ningrat Basque, biarawan, imam Katulik kawit taun 1537, lan téolog, ingkang madegaken Serikat Yésus lan dados Superior Jèndral ingkang sepindhah. Saderengipun mretobat, piyambakipun gadhah asma Inigo. Lajeng sasampunipun mretobat Inigo gantos asma dados Ignatius. Ignatius mijil minangka satunggiling pamimpin agami salaminipun wekdal Kontra-Réformasi. Bakti Ignatius dhumateng Gréja Katulik Roma gadhah ciri kas sikap tangat total dhumateng kakuwaosan lan hiérarki Gréja Katulik.

Sasampunipun kénging tatu sérius salebetipun Perang Pamplona nalika taun 1521, Ignatius ngliwati prosès éwah-éwahan spiritual nalika panjenenganipun nglampahi perawatan. Buku *De Vita Christi* kaserat déning Ludolph Saxony maringaken inspirasi dhumateng piyambakipun kanggé nilaraken sadaya kagesangan militèr ing mangsa wingkingipun lan ngasokaken dhirinipun kanggé makarya kanggé Gusti, nuladha para pamimpin rohani kados ta Fransiskus saking Assisi. Panjenenganipun pikantuk *penampakan* saking Ibu Maria lan bayi Yésus nalika panjenenganipun wonten ing papan suci Ratu Montserrat ing wulan Maret 1522. Sasampunipun punika panjenenganipun tindak dhumateng Manresa lan panjenenganipun wiwit sembayang pitung jam sadinten, asring ugi ing salebetipun satunggiling guwa ingkang wonten caket ing mrika, sekaliyan mbentuk dhasar-dhasar *Latihan Rohani*. Ing wulan September 1523, Loyola dumugi ing Tanah Suci kanggé manggèn ing mrika, nanging boten dangu salajengipun panjenenganipun dipunkintun wangsul malih dhumateng Éropah déning para imam Fransiskan.

Antawis taun 1524-1537, Ignatius sinau téyologi lan basa Latin ing Spanyol lan Paris, Prancis. Nalika taun 1534, panjenenganipun dumugi ing kitha Paris salaminipun *bergejolaknya* sikap anti-Protèstan ingkang meksa John Calvin kanggé nlaraken Prancis. Igantius lan sapérangan pandhèrèkipun nali dhiriipun dhumateng sumpah kamiskinan, kasucian lan kataatan demi Gusti lan Gréja Katulik. Nalika taun 1539, Ignatius lan pandhèrèkipun madegaken Serikat Yésus, ingkang dipunsarujuki déning Paus Paulus III nalika taun 1540. *Latihan Rohani* ugi dipunsarujuki déning paus ingkang sami nalika taun 1548. Loyola ugi ngrancang Konstitusi Serikat Yésus. Ignatius tilar donya ing wulan Juli 1556. Panjenenganipun salajengipun dipunbéatifikasi déning Paus Paulus V nalika taun 1609, dipunkanonisasi déning Paus Gregorius XV nalika taun 1622, lan dipunangkat minangka pangreksa sadaya retrèt rohani déning Paus Pius XI nalika taun 1922. Dinten pèngetan Ignatius Loyola dipunriyayakaken saben tanggal 31 Juli. Ignatius punika santo pangreksa para wadya, Serikat Yésus, wewengkon Basque, lan provinsi-provinsi Guipuzcoa lan Biscay.

## Lambang kulawargi Oñaz-Loyola 
Lambang kulawargi Oñaz-Loyola inggih punika simbul garis katurunan Oñaz salebetipun kulawargi Ignatius, lan dipun-ginakaken déning kathah insitusi Yésuit ing manéka panjuru donya.

thumb|100px|right|Lambang Kulawargi Oñaz-Loyola

## Bibliografi 
[right|thumb|200px|Patung Ignatius Loyola, ing [Belo Horizonte, Brasil.]]
**Primèr**
* 
* 
* 
* 

**Sékundhèr**

* 
* 
* 
* 
* 

## Karya-karya sanèsipun 
* *The Spiritual Exercises of St Ignatius*, TAN Books, 2010.  ISBN 978-0-89555-153-5

## Biografi 
* *Life of St. Ignatius of Loyola*, TAN Books, 1997.  ISBN 978-0-89555-345-4
* *St. Ignatius of Loyola*, TAN Books, 2008.  ISBN 978-0-89555-624-0

## Rujukan 
## Pranala njawi 
* "St. Ignatius of Loyola, Confessor", ''Butler's Lives of the Saints''
* The Life of St. Ignatius of Loyola, Confessor & Founder of the Jesuits
* 
* Biography of Ignatius of Loyola
* The Spiritual Exercises of St. Ignatius   Translation by Elder Mullan, S.J.
* Letters of St. Ignatius of Loyola 
* St. Ignatius Loyola and Opus Dei
* "Contemplation to Attain Love", by Ignatius of Loyola 
* The Goa Jesuit Province of the Society of Jesus
* Founder Statue in St Peter's Basilica
* FamiliaIgnaciana.com - Comunidad de Ignacianos en los Estados Unidos 
* Saint Ignatius' College
* Finding God In All Things